***Η ΝΕΑ ΠΑΙΔΑΓΩΓΙΚΗ, Ν. Καζαντζάκης***

***ΑΦΗΓΗΜΑΤΙΚΕΣ ΤΕΧΝΙΚΕΣ***

**Αφηγητής:**Μετέχει στην εξέλιξη της πλοκής (ομοδιηγητικός,  εσωτερική εστίαση, οπτική γωνία ώριμου αφηγητή).

**Αφήγηση:**Πρωτοπρόσωπη, που μας επιτρέπει να χαρακτηρίσουμε το κείμενο ως αυτοβιογραφικό.

* **Αφηγηματικές τεχνικές:**Αφήγηση, περιγραφή και διάλογος.

**Ειρωνεία και σαρκασμός**

Σε αρκετά σημεία του κειμένου υπάρχει διάχυτη *ειρωνεία και σαρκασμός* απέναντι στη στάση του δασκάλου, που υποτίθεται ότι φέρνει τη Νέα Παιδαγωγική & οι μαθητές δεν τις αντιλαμβάνονται ενώ νομίζουν ότι είναι η γυναίκα του.

**Χιούμορ**

Το κείμενο είναι διανθισμένο με χιουμοριστικές σκηνές ή φράσεις.

**Εκφραστικά μέσα:**

* **Παρομοιώσεις**

(σαν μικρό καταστολισμένοσφαγάρι, σαν κρανία),

* **Μεταφορές**

(μαγικά μάτια, πολύβουο γεμάτο μέλι και μέλισσες μυαλό, κάρφωσα τα μάτια μου)

«Μια μέρα έδεσα κόμπο την καρδιά μου»

* **Προσωποποίηση**

(η Παιδαγωγική θα έλειπε, θα ΄ταν σπίτι),

* **Εικόνες**

(η μητέρα που αποχαιρετά το παιδί, το πατρικό χέρι που τον κρατά**,** η εικόνα του δασκάλου με τη βίτσα),

* **Ασύνδετο σχήμα**

(με τα μαγικά πάντα μάτια…με κόκκινες φούντες στα πόδια)

* **Χώρος:**Κρήτη
* **Χρόνος:**Γίνονται αναδρομές σε αναμνήσεις της παιδικής ηλικίας του αφηγητή και χρησιμοποιούνται ρήματα κυρίως σε χρόνο  παρατατικό και αόριστο.
* **Γλώσσα:**Η γλώσσα του αποσπάσματος είναι δημοτική με κρητικούς ιδιωματισμούς (σκολειό, αντρειευόμουν, χτίρι, φούχτα, περφάνια, κάμε, παρέδωκε, θωράς).

* **Ύφος:**Το ύφος του  κειμένου είναι **απλό** με έντονα στοιχεία **γλαφυρότητας** που οφείλονται στην παρουσία πολλών μεταφορών.

Ο τόνος γίνεται **ειρωνικός** όταν το παιδί αναφέρεται στη Νέα Παιδαγωγική και **χιουμοριστικός** όταν την ταυτίζει με  γυναίκα.

Τέλος, η συχνή χρήση της ημιπεριόδου (άνω τελεία) κάνει το ύφος της αφήγησης **γοργό,** ενώ οι διάλογοι προσδίδουν **ζωντάνια** & **παραστατικότητα** στο λόγο.

***Σχέσεις παιδιών / γονιών***

**Α/**  τρυφερή και ευαίσθητη **στάση της μάνας**

*(προσπαθεί να εμψυχώσει και να στηρίξει το μικρό παιδί στην καινούρια εμπειρία της ζωής του - πρώτη μέρα στο Δημοτικό Σχολείο- κρεμώντας στο λαιμό του το χρυσό σταυρουλάκι της βάφτισης και δίνοντάς του να μυρίζει ένα κλωνί βασιλικό).*

**Β/** αυστηρή και ψυχρή **στάση του πατέρα** του

( *παρουσιάζεται δυναμικός και σοβαρός, αλλά ποτέ δεν έχει δείξει στο παρελθόν την παραμικρή τρυφερότητα στο γιο του- όταν τον χαϊδεύει για πρώτη φορά, την ημέρα που τον συνοδεύει στο σχολείο, ο μικρός μένει έκπληκτος και απορεί)*

* Η ξαφνική και απρόσμενη κίνηση τρυφερότητας του πατέρα αντί να τον αποφορτίσει (= να τον χαλαρώσει) τον τρομάζει & τον κάνει να αισθανθεί σύγχυση, διότι κάτι τέτοιο δεν έχει ξανασυμβεί.

Πρόκειται για μία παλαιότερη αντίληψη αγωγής : οι γονείς (ιδιαίτερα ο πατέρας) αποφεύγουν τις εκδηλώσεις αγάπης και τρυφερότητας απέναντι στα παιδιά τους, τα κρατούν σε απόσταση και τους επιβάλλουν πειθαρχία. Έχουμε ένα μοντέλο πατριαρχικής οικογένειας,

όπου ο πατέρας είναι ο απόλυτος κυρίαρχος και εξουσιαστής όλων.

***Χαρακτηρισμός προσώπων***

|  |  |  |  |
| --- | --- | --- | --- |
| **Αφηγητής -συγγραφέας** | **Δάσκαλος & Διευθυντής του Δημοτικού** | **Μητέρα** | **Πατέρας** |
| χαρούμενος, περήφανος, ανυπόμονος, φοβισμένος | αυταρχικός, αντιπαθής, δεν είναι ανεκτικός &  στερείται του  χιούμορ, σοβαροφανής, απειλητικός | στοργική, τρυφερή | συγκρατημένος, λιγομίλητος, συντηρητικός, θεοσεβούμενος |